Aftalt Uddannelse

Hvad kan man få?

Godtgørelse til **EUV1**: Virksomheden godtgøres med kr. 20 per time under medarbejderens EUV1-skoleperioder som supplement til den refusion, som virksomheden modtager fra AUB.

**AMU** godtgøres med kr. 85 per time. Ikke-brugt Selvvalgt Uddannelse fra indeværende og de 2 foregående år kan byttes til Aftalt Uddannelse. Varigheden af AMU i Aftalt Uddannelse kan maksimalt udgøre 6 uger i samme kalenderår.

Til samtlige **akademiforløb**, der kan udløse SVU, godtgøres kr. 85 per time. Ikke-brugt Selvvalgt Uddannelse fra indeværende og de 2 foregående år kan veksles til Aftalt Uddannelse. Varigheden af akademiforløb i Aftalt Uddannelse kan maksimalt udgøre 10 uger indenfor forsøgsperioden = 50 ECTS. Derudover kan der søges godtgørelse af kursusudgiften med op til kr. 5000 per akademimodul (svarende til 10 ECTS Point).

**3F/HORESTA KOMPETENCEUDVIKLINGFOND**

3

– sådan kommer man i gang

Arbejdsgiver og medarbejder skal indgå en aftale i lokal enighed.

Det er virksomheden, der modtager godtgørelsen. Medarbejderen får sin sædvanlige løn under uddannelsen.

**Uddannelsesplanen**

For at søge midler fra puljen for Aftalt Uddannelse skal der laves en plan for medarbejderens uddannelse.

Uddannelsesplanen for Aftalt Uddannelse kan omfatte:

* EUV1
* AMU
* Akademiuddannelser

**Medarbejderen bytter Selvvalgt Uddannelse til Aftalt Uddannelse**

Aftalt uddannelse erstatter muligheden for Selvvalgt Uddannelse i den periode (de kalenderår), hvor den Aftalte Uddannelse løber. Medarbejderen bytter altså sin Selvvalgte Uddannelse til Aftalt uddannelse, og kan ikke samtidig deltage i Selvvalgt uddannelse.

Uforbrugt Selvvalgt Uddannelse kan byttes til Aftalt Uddannelse

Ved EUV1 er der ingen begrænsning på varigheden af uddannelsesforløbet.

**Hvornår skal uddannelsesaktiviteterne gennemføres?**

Der kan søges om støtte i indeværende overenskomstperiode, som slutter 29. februar 2020. Reglerne bortfalder ved overenskomstperiodens udløb med mindre andet aftales.

**Opsøgende konsulenttjeneste**

Der er oprettet en opsøgende konsulenttjeneste. Konsulenttjenesten skal yde sparring omkring uddannelsesplanlægning og hjælp med tilmelding til uddannelse og hjemtagning af støtte både fra kompetenceudviklingsfonde, VEU-godtgørelse og SVU.

Kontakt Marianne Kragh, HORESTA eller Michael Jørgensen, 3F for nærmere information.